KOMISIJOS ĮGYVENDINIMO REGLAMENTAS (ES) 2020/146

2020 m. vasario 3 d.

kuriuo dėl leidimų naudoti Bacillus subtilis C-3102 (DSM 15544) preparatą kaip pašarų priedą iš dalies keičiami Reglamentas (ES) Nr. 333/2010, Įgyvendinimo reglamentas (ES) 2017/2312, Įgyvendinimo reglamentas (ES) 2018/1081, Įgyvendinimo reglamentas (ES) 2016/897, Įgyvendinimo reglamentas (ES) 2019/893 ir Reglamentas (ES) Nr. 184/2011

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,

kadangi:

(1) Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

(2) Komisijos reglamentu (ES) Nr. 333/2010 (2) Bacillus subtilis C-3102 (DSM 15544) preparatą leista naudoti kaip atjunkytų paršelių pašarų priedą, Komisijos įgyvendinimo reglamentu (ES) 2017/2312 (3) – kaip paršavedžių, žindomų paršelių ir šunų pašarų priedą, Komisijos įgyvendinimo reglamentu (ES) 2018/1081 (4) – kaip penimųjų kiaulių pašarų priedą, Komisijos įgyvendinimo reglamentu (ES) 2016/897 (5) – kaip vištų dedeklių ir dekoratyvinių žuvų pašarų priedą, Komisijos įgyvendinimo reglamentu (ES) 2019/893 (6) – kaip mėsinių viščiukų pašarų priedą ir Komisijos reglamentu (ES) Nr. 184/2011 (7) – kaip pakaitinių vištaičių, kalakutų, smulkiųjų paukščių ir kitų dekoratyvinių ir medžiojamųjų paukščių lesalų priedą;

(3) 2018 m. rugpjūčio 31 d.Asahi Calpis Wellness Co. Ltd., kuriam Sąjungoje atstovauja Asahi Calpis Wellness Co. Ltd. Europe Representative Office, pagal Reglamento (EB) Nr. 1831/2003 13 straipsnio 3 dalį pateikė prašymą, kuriame pasiūlė pakeisti mažiausią priedo, skirto naudoti mėsiniams viščiukams, kiekį – vietoje leidžiamo kiekio 5 × 108 KSV/kg pašaro taikyti 3 × 108 KSV/kg pašaro. Kartu su prašymu buvo pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);

(4) 2019 m. sausio 22 d. nuomonėje (8) Tarnyba padarė išvadą, kad naudojant sumažintą mažiausią kiekį, t. y. 3 × 108 KSV/kg pašaro, preparatas gali būti veiksmingas mėsiniams viščiukams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

(5) 2019 m. kovo 26 d.Asahi Calpis Wellness Co. Ltd., kuriam Sąjungoje atstovauja Asahi Calpis Wellness Co. Ltd. Europe Representative Office, pateikė prašymą pagal Reglamento (EB) Nr. 1831/2003 13 straipsnio 3 dalį, kuriame siūloma iš dalies pakeisti jo atstovo pavadinimą. Pareiškėjas teigė, kad Pen & Tec Consulting S.L.U. turi būti laikomas jo atstovu Sąjungoje dėl šio priedo. Kartu su prašymu buvo pateikti atitinkami jį pagrindžiantys duomenys;

(6) pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Tarnyba buvo informuota apie prašymą;

(7) atlikus šių prašymų vertinimus nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos;

(8) todėl Reglamentas (ES) Nr. 333/2010, Įgyvendinimo reglamentas (ES) 2017/2312, Įgyvendinimo reglamentas (ES) 2018/1081, Įgyvendinimo reglamentas (ES) 2016/897, Įgyvendinimo reglamentas (ES) 2019/893 ir Reglamentas (ES) Nr. 184/2011 turėtų būti atitinkamai iš dalies pakeisti;

(9) kadangi saugos sumetimais nebūtina neatidėliotinai taikyti šiuo reglamentu padarytų pakeitimų, tikslinga nustatyti pereinamąjį laikotarpį, per kurį Bacillus subtilis C-3102 (DSM 15544) preparato turimas atsargas, atitinkančias nuostatas, taikomas prieš šio reglamento įsigaliojimą, būtų galima toliau tiekti rinkai ir naudoti tol, kol jos pasibaigs;

(10) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis Reglamento (ES) Nr. 333/2010 daliniai pakeitimai Reglamentas (ES) Nr. 333/2010 iš dalies keičiamas taip: (1) pavadinime žodžiai „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (2) priedo antroje skiltyje „Leidimo turėtojo pavadinimas“ žodžiai „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“

2 straipsnis Reglamento (ES) Nr. 184/2011 daliniai pakeitimai Reglamentas (ES) Nr. 184/2011 iš dalies keičiamas taip: (1) pavadinime žodžiai „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (2) priedo antroje skiltyje „Leidimo turėtojo pavadinimas“ žodžiai „Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“

3 straipsnis Įgyvendinimo reglamento (ES) 2016/897 pakeitimai Įgyvendinimo reglamentas (ES) 2016/897 iš dalies keičiamas taip: (1) pavadinime žodžiai „Asahi Calpis Wellness Co. Ltd.“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (2) priedo antroje skiltyje „Leidimo turėtojo pavadinimas“ žodžiai „Asahi Calpis Wellness Co. Ltd. atstovas Europos Sąjungoje – Asahi Calpis Wellness Co. Ltd. Europe Representative Office“ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“

4 straipsnis Įgyvendinimo reglamento (ES) 2017/2312 pakeitimai Įgyvendinimo reglamentas (ES) 2017/2312 iš dalies keičiamas taip: 1. pavadinime žodžiai „„Asahi Calpis Wellness Co. Ltd.“, atstovaujamas „Asahi Calpis Wellness Co. Ltd. Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; 2. priedo antroje skiltyje „Leidimo turėtojo pavadinimas“ žodžiai „„Asahi Calpis Wellness Co. Ltd.“, atstovaujama „Asahi Calpis Wellness Co. Ltd. Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“

5 straipsnis Įgyvendinimo reglamento (ES) 2018/1081 pakeitimai Įgyvendinimo reglamentas (ES) 2018/1081 iš dalies keičiamas taip: (1) pavadinime žodžiai „„Asahi Calpis Wellness Co. Ltd.“, kuriam atstovauja „Asahi Calpis Wellness Co. Ltd Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (2) priedo antroje skiltyje „Leidimo turėtojo pavadinimas“ žodžiai „„Asahi Calpis Wellness Co. Ltd.“, kuriam Europos Sąjungoje atstovauja „Asahi Calpis Wellness Co. Ltd Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“

6 straipsnis Įgyvendinimo reglamento (ES) 2019/893 pakeitimai Reglamentas (ES) 2019/893 iš dalies keičiamas taip: (1) pavadinime žodžiai „„Asahi Calpis Wellness Co. Ltd.“, kuriam Sąjungoje atstovauja „Asahi Calpis Wellness Co. Ltd. Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (2) priedo antroje skiltyje „Leidimo turėtojo pavadinimas“ žodžiai „„Asahi Calpis Wellness Co. Ltd“, kuriai atstovauja „Asahi Calpis Wellness Co. Ltd Europe Representative Office““ pakeičiami žodžiais „Asahi Calpis Wellness Co. Ltd, kuriam Europos Sąjungoje atstovauja Pen & Tec Consulting S.L.U.“; (3) 7 skiltyje „Mažiausias kiekis“ skaičiai „5 × 108“ pakeičiami skaičiais „3 × 108“.

7 straipsnis Pereinamojo laikotarpio priemonės Bacillus subtilis C-3102 (DSM 15544), kaip nustatyta Reglamente (ES) Nr. 333/2010, Įgyvendinimo reglamente (ES) 2017/2312, Įgyvendinimo reglamente (ES) 2018/1081, Įgyvendinimo reglamente (ES) 2016/897, Įgyvendinimo reglamente (ES) 2019/893 ir Reglamente (ES) Nr. 184/2011, ir premiksus, kurių sudėtyje yra šios medžiagos, ir kombinuotuosius pašarus, kurių sudėtyje yra šios medžiagos, ir kurie buvo pagaminti ir paženklinti iki 2020 m. vasario 24 d. laikantis taisyklių, taikytų iki 2020 m. vasario 24 d., galima toliau tiekti rinkai ir naudoti, kol pasibaigs turimos atsargos.

8 straipsnis Įsigaliojimas Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2020 m. vasario 3 d. Komisijos vardu Pirmininkė Ursula VON DER LEYEN

(1) OL L 268, 2003 10 18, p. 29.

(2) 2010 m. balandžio 22 d. Komisijos reglamentas (ES) Nr. 333/2010 dėl leidimo naudoti Bacillus subtilis C-3102 (DSM 15544) kaip atjunkytų paršelių pašarų priedą (leidimo turėtojas – Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office) (OL L 102, 2010 4 23, p. 19).

(3) 2017 m. gruodžio 13 d. Komisijos įgyvendinimo reglamentas (ES) 2017/2312 dėl leidimo naudoti Bacillus subtilis C-3102 (DSM 15544) preparatą pagal naują paskirtį – kaip paršavedžių, žindomų paršelių ir šunų pašaro priedą (leidimo turėtojas – „Asahi Calpis Wellness Co. Ltd.“, atstovaujamas „Asahi Calpis Wellness Co. Ltd. Europe Representative Office“) (OL L 331, 2017 12 14, p. 41).

(4) 2018 m. liepos 30 d. Komisijos įgyvendinimo reglamentas (ES) 2018/1081 dėl leidimo naudoti Bacillus subtilis C-3102 (DSM 15544) preparatą kaip penimųjų kiaulių pašarų priedą (leidimo turėtojas – „Asahi Calpis Wellness Co. Ltd“, kuriam atstovauja „Asahi Calpis Wellness Co. Ltd Europe Representative Office“) (OL L 194, 2018 7 31, p. 137).

(5) 2016 m. birželio 8 d. Komisijos įgyvendinimo reglamentas (ES) 2016/897 dėl leidimo naudoti Bacillus subtilis (C-3102) (DSM 15544) kaip vištų dedeklių ir dekoratyvinių žuvų pašaro priedą (leidimo turėtojas – Asahi Calpis Wellness Co. Ltd.) ir kuriuo iš dalies keičiamos reglamentų (EB) Nr. 1444/2006, (ES) Nr. 333/2010 ir (ES) Nr. 184/2011 nuostatos dėl leidimo turėtojo (OL L 152, 2016 6 9, p. 7).

(6) 2019 m. gegužės 28 d. Komisijos įgyvendinimo reglamentas (ES) 2019/893 dėl leidimo naudoti Bacillus subtilis DSM 15544 kaip mėsinių viščiukų pašarų priedą atnaujinimo, kuriuo panaikinamas Reglamentas (EB) Nr. 1444/2006 (leidimo turėtojas – „Asahi Calpis Wellness Co. Ltd.“, kuriam Sąjungoje atstovauja „Asahi Calpis Wellness Co. Ltd. Europe Representative Office“) (OL L 142, 2019 5 29, p. 60).

(7) 2011 m. vasario 25 d. Komisijos reglamentas (ES) Nr. 184/2011 dėl leidimo naudoti Bacillus subtilis C-3102 (DSM 15544) pagal naują paskirtį kaip pakaitinių vištaičių, kalakutų, smulkiųjų paukščių ir kitų dekoratyvinių ir medžiojamųjų paukščių lesalų priedą (leidimo turėtojas –Asahi Calpis Wellness Co. Ltd., kuriam Europos Sąjungoje atstovauja Asahi Calpis Wellness Co. Ltd. Europe Representative Office) (OL L 53, 2011 2 26, p. 33).

(8) EFSA Journal 2019; 17(3):5605.